Komisijas atzinums par Eiropas Centrālās bankas ieteikumu Padomes regulai, ar ko groza Regulu (EK) Nr. 2533/98 par statistikas informācijas vākšanu, ko veic Eiropas Centrālā banka /* COM/2008/0898 galīgā redakcija */





[pic] | EIROPAS KOPIENU KOMISIJA | Briselē, 13.1.2009 COM(2008) 898 galīgā redakcija KOMISIJAS ATZINUMS par Eiropas Centrālās bankas ieteikumu Padomes regulai, ar ko groza Regulu (EK) Nr. 2533/98 par statistikas informācijas vākšanu, ko veic Eiropas Centrālā banka KOMISIJAS ATZINUMS par Eiropas Centrālās bankas ieteikumu Padomes regulai, ar ko groza Regulu (EK) Nr. 2533/98 par statistikas informācijas vākšanu, ko veic Eiropas Centrālā banka 1. IEVADS 1.1. Eiropas Centrālā banka (“ECB”) 2008. gada 15. septembrī pieņēma ieteikumu[1] (turpmāk — “ieteikums”) Padomes regulai, ar ko groza Regulu (EK) Nr. 2533/98 par statistikas informācijas vākšanu, ko veic Eiropas Centrālā banka (turpmāk — “regula”). 1.2. Padome 2008. gada 13. oktobrī nolēma apspriesties ar Komisiju un uzaicināja Komisiju pēc iespējas drīz sniegt atzinumu par šo ieteikumu. 2. VISPāRēJA ATSAUCE UZ ECBS UZDEVUMIEM 2.1. Komisija atzinīgi vērtē ieteikuma mērķi mazināt vispārējo ziņošanas pienākumu apjomu un konkrēti atsauces ziņotāju grupas pienākumu apjomu gan tagad, gan turpmāk. Šajā ziņā uz ECB pilnvarām noteikt atsauces ziņotāju grupai statistiskas ziņojumu prasības kopumā arī turpmāk attieksies ierobežojumi, ko inter alia paredz EK līgums un Protokola (Nr. 18) par Eiropas Centrālo banku sistēmas (ECBS) un ECB statūtiem 5. pants. 2.2. Tomēr, ņemot vērā, ka ieteikumā nav precizēts, kādu “informāciju”, kā minēts regulas 2. panta 1. punktā, no atsauces ziņotāju grupas var vākt Eiropas Centrālā banka, jāpiezīmē, ka Eiropas Centrālā banka var vākt šādu “informāciju” savas kompetences ietvaros, kā noteikts EK līgumā, ciktāl tas ir nepieciešams ECBS uzdevumu veikšanai. 2.3. Termins “Eiropas statistika”, kā tas lietots ieteiktajā regulā, nav definēts. Turklāt ieteiktajā regulā, neietekmējot statistikas sistēmu veicamos uzdevumus, varētu minēt arī “euro zonas statistiku”. Šajā ziņā definīcijas “Eiropas statistika” un “euro zonas statistika” varētu ietvert ieteiktās regulas tekstā, kas, ņemot vērā attiecīgās kompetences jomas, atspoguļo definīcijas, kuras ir ietvertas jaunajā regulā par Eiropas statistiku, konkrēti, runājot par ECBS statistikas darba programmām Eiropas statistikas satura noteikšanai. 2.4. Ir vajadzīga efektīva sadarbība starp Eiropas Statistikas sistēmu (ESS) un ECSB, lai nodrošinātu saskaņotu pieeju visās Eiropas statistikas jomās ( inter alia Eiropas kontu sistēmas ietvaros) un lai novērstu varbūtēju statistikas darba pārklāšanos Eiropas līmenī, īpaši maksājumu bilances, finanšu kontu un uzņēmējdarbības statistikas jomā. Šajā ziņā ir svarīgi, lai jaunizveidoto ESS komiteju atbilstoši iesaistītu ECBS statistikas darba programmu sagatavošanas procesā. Saskaņota pieeja sniegtu priekšrocības arī attiecībā uz vispārējā ziņošanas pienākumu apjoma mazināšanu respondentiem. Turklāt sadarbība starp ESS un ECSB jāorganizē arī darbības līmenī ar sadarbības noteikumu palīdzību. 2.5. Ņemot vērā to, cik svarīgi ir izmantot saskaņotu pieeju visās Eiropas statistikas jomās, un nepieciešamību mazināt atsauces ziņotāju grupas ziņošanas pienākumu apjomu, ieteiktajā regulā varētu būt nepieciešama papildu skaidrība attiecībā uz vācamajiem un apkopojamajiem datiem inter alia finanšu stabilitātes statistikas un makroekonomisko rādītāju jomā, lai nodrošinātu to, ka laicīgi tiek noteikti potenciāli riski pāri robežām un dažādās nozarēs. Tāpēc un lai nodrošinātu, ka efektīvi tiek izmantoti dati, kas savākti no atsauces ziņotāju grupas, pamatojoties uz ieteikto regulu, ir nepieciešama saskaņota informācijas apmaiņa starp ESS un ECBS, lai regulāri sniegtu Komisijai statistikas datus, ieskaitot datus par katru valsti, kas nepieciešami Kopienas darbību efektīvai īstenošanai, kā to paredz EK līguma 285. panta 1. punkts, un citu ar politikas veidošanu saistītu uzdevumu izpildei. Šajā ziņā ieteiktajā regulā varētu paredzēt konkrētus noteikumus, kuri nodrošinātu attiecīgu datu nosūtīšanu no ECBS uz ESS. 3. ATSAUCES ZIņOTāJU GRUPAS KOREKCIJA 3.1. Komisija atzīst ieteikumā pausto nepieciešamību koriģēt atsauces ziņotāju grupas darbības jomu un konkrēti nepieciešamību, lai ECB varētu vākt vajadzīgo statistikas informāciju no dažādām finanšu sabiedrībām, ieskaitot apdrošināšanas sabiedrības un pensiju fondus, pārlieku nepaplašinot atsauces ziņotāju grupas darbības jomu. Lai ECBS varētu vākt statistikas informāciju, kopumā būtu jānodrošina, lai citas iestādes, ieskaitot ESS iestādes, jau nevāktu attiecīgo informāciju un lai šādas rīcības priekšrocības būtu lielākas nekā izmaksas. 3.2. Var atzīmēt, ka ieteiktās regulas 2. panta 2. punkta b) apakšpunktā minētās “pasta žironorēķinu iestādes” pieder kategorijai “Citas monetārās finanšu iestādes” un attiecas uz ieteiktās regulas 2. panta 2. punkta a) apakšpunktā minēto “finanšu sabiedrību” sektoru. 3.3. Turklāt ieteiktās regulas 2. panta 2. punkta d) apakšpunktā varētu precizēt atsauci uz “elektroniskās naudas iestādēm”, kas definētas 1. panta 3. punkta a) apakšpunktā Eiropas Parlamenta un Padomes 2000. gada 18. septembra Direktīvā 2000/46/EK par elektroniskās naudas iestāžu darbības sākšanu, veikšanu un konsultatīvu uzraudzību (turpmāk — “elektroniskās naudas direktīva”). 3.4. Ieteiktās regulas 2. panta 2. punkta c), d) un e) apakšpunktā lietotie termini “pārrobežu pozīcijas”, “pārrobežu darījumi”, “finanšu pozīcijas” un “finanšu darījumi” nav skaidri definēti un nav arī pietiekoši precīzi, lai aprakstītu atsauces ziņotāju grupas kategorijas, tādēļ varētu ieviest papildu skaidrību, precizējot ziņotājus, kuri ietver ieteiktās regulas 2. panta 2. punkta c), d) un e) apakšpunktā minēto atsauces ziņotāju grupu. 3.5. Ja pēc tam, kad ieteikumā tiktu koriģēta atsauces ziņotāju grupa, ievērojami palielinātos statistikas respondentu slogs, varētu sniegt papildu pamatojumu, jo šāda koriģēšana varētu ietekmēt arī statistikas datu vākšanu, ko veic ESS. Tāpēc ieteiktajā regulā būtu jāparedz garantija tam, ka, piemēram, tiks novērsta dubulta datu vākšana, ko veic ESS un ECBS. 3.6. Eiropas Parlamenta un Padomes Regula (EK) Nr. 177/2008, ar ko izveido kopēju uzņēmumu reģistru sistēmu statistikas vajadzībām, nosaka, ka valstu iestādēm ir pienākums ziņot Komisijai ( Eurostat ) par starptautiskām uzņēmumu grupām un vienībām, kas tās veido, un pēc tam Eurostat izveidos reģistru tīklu par starptautiskām uzņēmumu grupām. Saistībā ar iepriekš minēto varētu aicināt, lai ECBS pēc iespējas vairāk lietotu šo tīklu, jo nacionālās centrālās bankas (NCB) un ECB var piedalīties minētā tīkla darbībā. 4. STATISTIKAS PRINCIPI 4.1. Komisija atzinīgi vērtē ECB priekšlikumu ietvert regulā atsauci uz statistikas principiem, kuri reglamentē statistikas informācijas izstrādi, apkopošanu un izplatīšanu, ko veic ECBS. 4.2. Ņemot vērā to, ka ESS un ECBS darbība ir organizēta, pamatojoties uz divām paralēlām sistēmām un pārvaldes struktūrām, un statistikas principi, kuri reglamentē ESS darbību ne vienmēr pilnībā sakrīt tiem, kuri reglamentē ECBS darbību, būtu ieteicams definēt statistikas principus, kuri reglamentē statistikas informācijas izstrādi, apkopošanu un izplatīšanu, ko veic ECBS. 4.3. Komisija īpaši atzinīgi vērtē ieteikumā minēto atsauci uz statistikas principiem, kuri sekmēs datu pārredzamību, darot publiski pieejamu informāciju par metodēm un procedūrām, ko izmanto ECBS. 5. KONFIDENCIALITāTES REžīMS 5.1. Komisija kopumā atzinīgi vērtē to, ka ieteiktajā regulā ir ieviesti noteikumi par konfidencialitāti, kuri reglamentē konfidenciālas informācijas apmaiņu ECBS iekšienē un starp ECBS iestādi un ESS iestādi, un noteikumi, kuri atspoguļo jauno regulu par Eiropas statistiku, reglamentējot kārtību, kādā ESS iestāde nosūta konfidenciālu informāciju ECBS iestādei. Tomēr ieteiktajā regulā varētu precizēt atšķirību starp abiem režīmiem, lai novērstu varbūtējus pārpratumus. 5.2. Divi paralēli konfidencialitātes režīmi, proti, ESS režīms un ECBS režīms, var apgrūtināt operatīvo vadību un radīt pārpratumus respondentu vidū. 5.3. Lai inter alia nodrošinātu atsauces ziņotāju grupas uzticēšanos saistībā ar konfidenciālas informācijas aizsardzību, ECBS konfidencialitātes režīmam pēc iespējas vairāk jālīdzinās ESS konfidencialitātes režīmam, it īpaši gadījumos, kad savākti dati nevis konsultatīvas uzraudzības jomā, bet statistikas ziņojumiem, jo tādā gadījumā NCB iestādes darbojas kā statistikas organizācijas un respondenti tās šādi arī uztver. 5.4. Konfidencialitātes režīma papildu precizēšana ieteiktajā regulā varētu arī palīdzēt nodrošināt to, ka informāciju, ko ESS iestāde nosūta ECBS iestādei, neizmanto citiem mērķiem, izņemot statistikas mērķus. 6. DAžāDI 6.1. Ņemot vērā ieteiktās regulas 1. panta 4. punktu, Padomes 1996. gada 25. jūnija Regulu (EK) Nr. 2223/96 par Eiropas nacionālo un reģionālo kontu sistēmu Kopienā definē kā “ESA 95” (regulas 7. apsvērumā). Tāpēc, lai nodrošinātu regulā izmantotās terminoloģijas vienotību, varētu apsvērt iespēju ieteiktās regulas 1. panta 4. punktā vārdus “A pielikumā” aizstāt ar vārdiem “ESA 95”. 6.2. Būtu ieteicams arī atjaunināt regulas 1. panta 6. punktā minēto definīciju “elektroniskā nauda”, atsaucoties uz elektroniskās naudas direktīvas 1. panta 3. punkta b) apakšpunktā minēto “elektroniskās naudas” definīciju. 7. SECINāJUMS 7.1. Ieteikto regulu kopumā var vērtēt atzinīgi, ciktāl tā sekmē ESS un ECBS efektīvu sadarbību statistikas informācijas vākšanā un apmaiņā un augstas kvalitātes, konsekventas statistikas veicināšanu Eiropas līmenī. Tomēr jānorāda, ka ieteiktajā regulā varētu precizēt jautājumus saistībā ar atsauces ziņotāju grupu atbilstoši uzdevumiem, ko veic ECBS, un saistībā ar konfidencialitātes režīmu. 7.2. Maksimāli jāgarantē ECBS finanšu sabiedrību sektorā savākto datu pārredzamība. Lai nodrošinātu pārredzamību, savāktajiem datiem, ieskaitot iegūto apkopoto statistikas informāciju, jābūt publiski pieejamiem. Ieviešot regulā papildu pārredzamību, vienlaikus jāņem vērā nepieciešamība saglabāt augstā līmenī datu aizsardzību un konfidencialitāti, nepieļaujot ekonomikas dalībnieku identificēšanu vai sektora stabilitātes mazināšanu. Pamatojoties uz iepriekš minēto, var ierosināt regulā ieviest noteikumus, kuri nodrošinātu ECBS finanšu sabiedrību sektorā savākto datu pārredzamību un publisku pieejamību, vienlaikus saglabājot augstā līmenī datu aizsardzību. 7.3. Visbeidzot jaunā Eiropas Parlamenta un Padomes regula par Eiropas statistiku un Padomes Regula (EK) Nr. 2533/98, kuru paredzēts pārskatīt, varētu nodrošināt arī jaunu stimulu ECBS un ESS savstarpējām attiecībām, piemēram, atsākot darbu, lai kopīgi plānotu un mēģinātu sasniegt stratēģiskos mērķus saistībā ar Eiropas statistikas izstrādi, apkopošanu un izplatīšanu. [1] OV C 251, 3.10.2008., 1. lpp.